Vastelaovendskonzèr en bal! | CV De Blouwe
Neergezat door cvdeblouwe op Jan 24, 2019 | Comments Off on Vastelaovendskonzèr en bal!
Nog even en daan is ‘t weer vastelaovend Ech woer? Jeh jao!
Op zaoterdag 9 fibberwarie rope veer de nuie Hoeglöstegheid van CV De Blouwe oet!! Alle vastelaovendsvierders vaan Wolder zien oetgenudeg veur e groet fies in euze eige Blouwe Hoftempel.
Um 19:11 oor beginne veer sjus wie veurig jaor mèt e carnavalesk konzèr oonder leiing vaan dirizjent Ghislain Bellefroid. Tijdens ‘t konzèr kint geer ouch geneete vaan ‘n optreie vaan ‘n echte Limburgse topartieste: Marleen Rutten. Zie is bekind vaan häör eige Limburgse leedsjes, mer ouch vaan de vertolkinge vaan bekinde Duitse schlagers.
Metein aonsleetend aon ‘t konzèr zalle veer aofsjeid numme vaan euze energieke Prins Bram I. Heer het aofgelaope jaor same met zien femilie gezörg veur ‘ne sjieke Vastelaovend 2018. Nao zien aoftreie zal heer mèt väöl plezeer weer plaots numme tösse de aandere lede vaan de Raod vaan Elf vaan CV De Blouwe.
Veer zien us op 9 fibberwarie!